hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Արդարադատության նախարարն արձագանքեց․ դատապարտյալի ռեժիմը փոխվեց | Forrights.am
Նախարարը չէր անտեսել նամակը, իր հերթին քրեակատարողական հիմնարկի պետն ու պետի տեղակալը ևս դրական էին բնութագրել Բաբկենին, ինչի շնորհիվ էլ դատապարտյալի պատժի կրման կիսաբաց ռեժիմը փոխվել է բաց ռեժիմի․
«Սա միասնական աշխատանքի արդյունք էր։ Առաջին հերթին շնորհակալ եմ նախարարին, որ հորս խնդրանքը չմերժեց, Քրեակատարողական ծառայության որոշ աշխատակիցներին, որ ինձ ամեն հնարավոր տարբերակով օգնեցին, շնորհակալ եմ նաև ձեզ ու «Լրագրողներ հանուն մարդու իրավունքների» ՀԿ-ին, որ միշտ կողքիս եղաք ու հանրայնացրինք ամբողջ գործընթացը»,- Forrights-ի հետ զրույցում ասաց Ղարդյանը։
Բաբկենի խոսքով՝ ռեժիմի փոփոխմանը հավատում էր «50։50» տարբերակով, և՛ մտածում էր, որ կմերժեին, և՛՝ կբավարարեին։
«Երևի իրենք էլ գործի շինծու լինելը գիտեին, դրա համար էլ օգնեցին ինձ»։
Բաց ռեժիմում հայտնվելու հենց հաջորդ օրը Բաբկենն այցելել է հորը, ինչից հետո զբաղվել աշխատանք փնտրելով։ «Վարդաշեն» քրեակատարողական հիմնարկին կից շենքում՝ բաց ռեժիմի համար նախատեսված բաժնում, Ղարդյանն աշխատանքի է ընդունվել, այս պահին անհրաժեշտ թղթաբանությունն է հավաքում․
«Ամեն ինչ անելու եմ, որ ոչ ոքի հուսախաբ չանեմ ու հասարակության համար պիտանի մարդ դառնամ»,- նշում է նա։
Օրեր առաջ Բաբկենը դիմել է նաև պայմանական վաղաժամկետ ազատ արձակման համար։ Հույս ունի, որ դիմումը կբավարարվի, քանի որ Պրոբացիոն ծառայությունն արդեն իսկ դրական բնութագիր է տվել։
Հիշեցնենք, որ ամիսներ առաջ դատարանը որոշում էր կայացրել մերժել Բաբկեն Ղարդյանի՝ բաց ռեժիմ անցնելու դիմումը։ Դատարանն անտեսել էր այն հանգամանքը, որ 4 տարբեր քրեակատարողական հիմնարկներից դատապարտյալի վերաբերյալ ստացվել է դրական բնութագրեր։
Բաբկեն Ղարդյանը հայոց բանակի սպա է եղել, 7 տարի ծառայել է սահմանամերձ գոտում։ Հանգամանքների բերումով, ինչպես ինքն է պնդում, առաջադրվել է «շինծու» մեղադրանքով, ինչի հետևանքով դատապարտել է սկզբից 5 տարի, ապա պատիժը խստացվել և ազատազրկվել է 8 տարի ժամկետով։
Նշենք, որ բաց ռեժիմն իրենից ենթադրում է, որ դատապարտյալն առավոտյան 08:00-ից մինչև երեկոյան 20:00-ն իրավունք է ստանում դուրս գալ հիմնարկից, իսկ վերադառնալուց հետո՝ քնել մյուս դատապարտյալներից անջատ՝ դատապարտյալներին պահելու գոտուց դուրս հատկացված կացարաններում:
Նախորդ նյութըԲԴԽ-ն Երևանի դատարանի նախագահ է ընտրել Արթուր Մկրտչյանին
Հաջորդ նյութը«Հայաստանի Հանրապետությունը մնում է Արցախի ժողովրդի միակ երաշխավորը»․ ԱԳՆ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.